OpenLLM-France/wikimedia huggingface dataset:
# Karlota Prusiakoa

Alexandra Feodorovna (errusieraz: Алекса́ндра Фёдоровна) , Karlota Prusiakoa (alemanez: Charlotte von Preußen) jaioa (Berlin, 1798ko uztailaren 13a – Tsarkoie Selo, 1860ko azaroaren 1a) Errusiako enperatriz ezkontidea izan zen 1825etk 1855era.
Frederiko Gilen III.a Prusiakoa eta Luisa Mecklenburg-Strelitzekoaren alaba eta Gilen I.a Alemaniakoaren arreba izan zen. Napoleondar Gerretan, bere familiarekin Ekialdeko Prusiara ihes egin zuen, non Alexandro I.a Errusiakoaren babesa aurkitu zuen.
1817an Nikolas I.a Errusiakoarekin ezkondu zen, kristautasun ortodoxora bihurtu zen eta Alexandra Feodorova izena hartu zuen. 1825ean tsarina ezkontide bihurtu zen bere senarra tronura iritsi zenean. Senar-emazteek bederatzi seme-alaba izan zituzten, horien artean Alexandro II.a Errusiakoa tsarra.

## Genealogia

Zuhaitz genealogikoa :
Grand Duchess Alexandra Alexandrovna of Russia
Jevgeni Ivanovitx Alekseiev
Nicholas Alexandrovich, Tsesarevich of Russia
Alexandro III.a Errusiakoa
Grand Duke Vladimir Alexandrovich of Russia
Bohdan Michał Ogiński
Grand Duke Alexei Alexandrovich of Russia
Grand Duchess Maria Alexandrovna of Russia
Alexandro II.a Errusiakoa
Antoinette Bayer
Grand Duke Sergei Alexandrovich of Russia
Grand Duke Paul Alexandrovich of Russia
Prince George Alexandrovich Yuryevsky
Princess Olga Alexandrovna Yurievskaya
Prince Boris Yourievsky
Catherine Alexandrovna Yurievskaya
Joseph Raboxicz
Aleksandra von Leuchtenberg
Princess Maria Maximilianovna of Leuchtenberg
Prince Nicholas Maximilianovich, 4th Duke of Leuchtenberg
Princess Eugenia Maximilianovna of Leuchtenberg
Grand Duchess Maria Nikolaevna of Russia
Eugen Maximilianovich, Duke of Leuchtenberg
unnamed daughter Romanov
Frederiko Gilen II.a Prusiakoa
Prince Sergei of Leuchtenberg
Frederiko-Gilen III.a Prusiakoa
Olga Nikolaevna of Russia
Frederika Louisa of Hesse-Darmstadt
George Maximilianovich, 6th Duke of Leuchtenberg
Karlota Prusiakoa
second unnamed daughter Romanov
Karl II, Grand Duke of Mecklenburg-Strelitz
Yelena Stroganova
Luisa Mecklenburg-Strelitzekoa
Landgravine Friederike of Hesse-Darmstadt
Grand Duchess Alexandra Nikolaevna of Russia
Prince Wilhelm of Hesse-Kassel
Grand Duchess Elizabeth Nikolaevna of Russia
Grand Duke Nicholas Constantinovich of Russia
Olga Konstantinovna
Grand Duchess Vera Konstantinovna of Russia
Grand Duke Konstantin Nikolayevich of Russia
Grand Duke Konstantin Konstantinovich of Russia
third unnamed daughter Romanov
Grand Duke Dimitri Constantinovich of Russia
Grand Duke Vyacheslav Constantinovich of Russia
Grand Duke Nicholas Nikolaevich of Russia
Grand Duke Nicholas Nikolaevich of Russia
Grand Duke Peter Nikolaevich of Russia
Grand Duke Nicholas Mikhailovich of Russia
Grand Duchess Anastasia Mikhailovna of Russia
Grand Duke Michael Mikhailovich of Russia
Grand Duke Michael Nikolaevich of Russia
Grand Duke George Mikhailovich of Russia
Grand Duke Alexander Mikhailovich of Russia
Grand Duke Sergei Mikhailovich of Russia
Grand Duke Alexei Mikhailovich of Russia :

## Kanpo estekak

* Datuak: Q57207
* Multimedia: Alexandra Feodorovna (Charlotte of Prussia) / Q57207
# Karlovačko

Karlovačko Kroaziako Karlovac hirian egiten den garagardo marka da, Kroazia guztian eta Bosnia-Herzegovinan oso ezaguna. Garagardo arina da, alkohol kopurua 5'4 gradutakoa baita. 2005ean 4'5 eta 5'5 gradu arteko garagardoen Nazioarteko Sariaren urrezko medaila irabazi zuen (Brewing Industry International Award)
Karlovačka Pivovara, Nikola Vranyczany Baroiak sortu zuen garagardo lantegia 1854ean. 2003an Heineken konpainiak bereganatu zuen.

## Kanpo estekak

* Datuak: Q1536205
* Multimedia: Karlovačko / Q1536205
# Karlota Mecklenburg-Strelitzekoa

Karlota Mecklenburg-Strelitzekoa (1744ko maiatzaren 19 – 1818ko azaroaren 17a) Jurgi III.a Erresuma Batukoaren emazte gisa Britainia Handiko eta Irlandako erregina izan zen 1761ko ezkontzatik bi erresumak elkartu ziren arte, 1801ean. Hortik aurrera Britainia Handia eta Irlandako Erresumako erregina izan zen 1818an hil zen arte. Hannoverko printzesa hauteslea zen ere Germaniako Erromatar Inperio Santuan, bere senarra 1814ko urriaren 12an Hannoverko errege izendatu zuten arte. Hannoverko erregina ezkontidea izan zen, beraz.
Artearen eta botanikaren mezenasa zen, eta Kew Lorategiak hedatzen lagundu zuen. Jurgi III.arekin 15 ume izan zituen, horietatik 13 helduak izatera iritsi ziren. Bere senakarra gaixotasun fisikoak eta mentalak zituen, ziurenik porfiria, batez ere zahartzaroan. Horregatik bere seme Jurgi IV.a Erresuma Batukoak erregentzia hartu zuen bere gain 1811tik aurrera.
* Datuak: Q161159
* Multimedia: Charlotte of Mecklenburg-Strelitz / Q161159
# Alhamako eskualdea

Alhamako Eskualdea (edo Alhama de Granadako Eskualdea, gaztelaniaz Comarca de Alhama) Granadako probintziako (Espainia) eskualde bat da. Málagako probintziarekin muga egiten du.

## Udalerriak

* Agrón
* Alhama de Granada
* Arenas del Rey
* Cacín
* Chimeneas
* Escúzar
* Jayena
* La Malahá
* Santa Cruz del Comercio
* Ventas de Huelma
* Zafarraya

## Kanpo estekak

* Datuak: Q1116448
* Multimedia: Comarca de Alhama de Granada / Q1116448
# Alhama de Murciako geltokia

Alhama de Murcia Murtziako Eskualdeko tren geltoki bat da, Alhama de Murcia udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Almeria: xxx,x kilometro-puntua
* Murtzia — Aguilas: 22,6 kilometro-puntua

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | Librilla | ◄   ► | Totana | → Aguilas |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q6432928
# Alhama de Aragón

Alhama de Aragón (Alfama d'Aragón aragoieraz) Espainiako Zaragozako probintziako udalerria da, Aragoin. 2008an 1.200 biztanle zituen 31,11 kilometro karratuko azaleran.

## Kanpo estekak

* Datuak: Q1642171
* Multimedia: Alhama de Aragón / Q1642171
# Alhambra (Illinois)

Alhambra Illinoiseko herri bat da. Madison konderrian kokatua dago. 2010ean 681 biztanle zituen, 1,96 kilometro koadrotan banatuta.

## Ikus, gainera

* Madison konderria

## Kanpo estekak

* Datuak: Q1760418
# Alhama de Granada

Alhama de Granada Espainiako udalerria da, Granadako probintziakoa. 2008an 6.035 biztanle zituen. Málagako probintziarekin muga egiten du.

## Hiri senidetuak

* Bagnères-de-Bigorre (Frantzia)

## Kanpo estekak

* (Gaztelaniaz) Alhama de Granadako Udala
* Datuak: Q501674
* Multimedia: Alhama de Granada / Q501674
# Alhama de Almería

Alhama de Almería Almeriako (Espainia) udalerria da, Alpujarras eskualdekoa. 2006an 3.438 biztanle zituen.

## Demografia

Bilakaera demografikoa :
| Urtea | 1991 | 1996 | 2001 | 2004 | 2005 |
| Biztanleak | 3050 | 3104 | 3199 | 3319 | 3438 |

## Kanpo estekak

* (Gaztelaniaz) Alhama de Almería - Alhamako Udalaren webgune ofiziala
* (Gaztelaniaz) Alhama de Almería - Almeriako Probintzia Aldundiaren webgunea
* Datuak: Q583010
* Multimedia: Alhama de Almería / Q583010
# Alhama de Murcia

Alhama de Murcia Murtziako Erkidegoko udalerria da. 2007ko erroldaren arabera herriak 18.996 biztanle ditu.

## Ikus, gainera

* Murtziako udalerrien zerrenda

## Kanpo estekak

* (Gaztelaniaz) Murtziako Alhamako udalaren webgunea.
* Datuak: Q954556
* Multimedia: Alhama de Murcia / Q954556
# Alhambra (Ciudad Real)

Alhambra Ciudad Realgo udalerria da, Campo de Montiel eskualdean dagoena.
2009ko urtarrilaren 1eko erroldaren arabera 1.140 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1614490
* Multimedia: Alhambra (Ciudad Real) / Q1614490
# Alhama

Alhama Soria, Errioxa eta Nafarroa zeharkatzen dituen ibai bat da, Ebro ibaiaren eskuineko ibaiadarretako bat.

## Izena

Alhama izena arabierazko Al Hamma لحامة, hitzetik dator, eta hizkuntza hartan "ur termalak" esan nahi du. Izan ere, Fiteron bainuetxe edo termak daude ibaiaren ondoan, han Alhamari lotzen zaizkion iturburu termalak aprobetxatuz.
Corellan eta Alfaron berriz, beste izen bat du: Río Mayor (euskaraz: "ibai nagusia") hain zuzen ere.

## Geografia

Soriako Almuerzo mendilerroan, Suellacabras herrian, iturria du. Hortik 84 kilometroko ibilbidea egiten du. Soriatik irten eta Errioxan sartzen da. Errioxatik Nafarroara sartzen da, non Fitero, Cintruenigo eta Corella zeharkatzen dituen. Alfaro herrian Ebro ibaira isurtzen ditu bere urak.

## Zeharkatzen dituen herriak

Hona hemen zerrenda iturritik ahora:
* Sorian:
** Suellacabras
** Magaña
** Cigudosa
* Errioxan:
** Aguilar del Río Alhama
** Inestrillas
** Cervera del Río Alhama
** Las Ventas
* Nafarroan:
** Fiteroko bainuetxea
** Fitero
** Cintruénigo
** Corella
* Berriro Errioxan
** Alfaro

## Erreferentziak

* ↑ Euskaltzaindia: 166. araua: Euskal Herriko ibaiak.

## Ikus, gainera

* Fiteroko bainuetxea

## Kanpo estekak

* Datuak: Q20361
* Multimedia: Alhama River / Q20361
# Aldabe (Gorbeia)

Aldabe Bizkaiko hegoaldeko mendi bat da, Gorbeiako mendilerroan kokatua. Itsas mailatik gora 1176 metro ditu Aldaberen tontorrak.

## Erreferentziak

* ↑ «Aldabe», Mendikat
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (Gorbeia) Aldabe (Gorbeia) (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q56887840
# Aldabe (Irun)

Aldabe, San Martzial edota Aldape Gipuzkoako Bidasoaldea eskualdean dagoen mendi bat da, Irun udalerrian. Garaiera apaleko mendia izan arren (248 metro), ziurrenik irundarren artean mendirik estimatuena da.
Gailurrean San Martzial baseliza du, eta inguruetan Aitzondo eta Erlaitz mendiak.

## Historia

1200. urtetik aurrera Nafarroako Erresuma, Gaztelako Erresuma eta Frantziako Erresumaren arteko mugan egon zen, ondorioz hiru erresumen arteko tentsiogunea ere izan zen. 1522an bertan San Martzialeko gudua jazo zen. Irundar, gipuzkoar eta gaztelarrek nafar, lapurtar, frantziar eta alemaniar mertzenarien aurka San Martzial egunez garaipena lortu zutenez, ordurarte Aldabe izena zuen mendi hau San Martzial izatera igaro zen.
1813an, San Martzialgo guduaren kokalekua ere izan zen, honetan Frantziar eta Espainiar Armadak borrokatu ziren.

## Ikus gainera

* San Martzial baseliza

## Kanpo estekak

* Datuak: Q25480065
# Aldaba (argipena)

Aldaba hitzak adiera zenbait ditu:
* aldaba, ateko atal bat, hura kolpekatuz atearen aurka barrukoei deitzeko erabiltzen dena;
* toponimo gisa,
** Aldaba, Nafarroako Itza Zendean dagoen kontzejua;
** Aldaba, Gipuzkoako Tolosa udalerrian dagoen auzoa;
* Aldaba Aldizkaria, Gernikako agerkaria.
# Aldaba Aldizkaria

    Artikulu hau aldizkariari buruzkoa da; beste esanahietarako, ikus «Aldaba».
Aldaba bi hilabeterik behin Gernikan argitaratzen den herri aldizkari elebiduna da. 1983. urtean sortu zen, lagun talde batek desagertutako Brisas Gernikesas aldizkaria berreskuratzeko asmoa erakutsi ondoren. Aldizkari berri horretarako hainbat izen hartu ziren kontuan: Brisas, Sirimiri, Gernika, Txinbo, etab. Baina azkenean guztien adostasunarekin Aldaba izena onartu zen. Aldabaren logotipoa Elorrioko moda denda batean aurkitu zuten, aldaba portadaren arrazoia bertan aurkitzen baitzen.
Hasiera batean 600 ale argitaratzen baziren ere, gaur egun 1.300 alera heltzen dira. Aldizkaria egiten den lana borondatezkoa da. 20 bat ohiko kolaboratzaile ditu eta beste batzuen artean herriko ezagun diren Manuel Leginetxe, Jose Antonio Arana eta Ricardo Arrienen laguntza dute. Horrez gain, Gernikazarra historia taldearen kolaborazioa oso garrantzitsua da, argazki zaharren iturri nagusi eta Gernikaren historiarekin lotutako dosier interesgarrien lanketaz arduratzen baita.
Aldizkariak hainbat atal finko ditu:
* Zuzendariari gutunak: edozeinek du aukera hemen idazteko, 30 lerrotik igarotzen ez den bitartean.
* Agenda: Intereseko telefonoak, Aldabaren saltoki guneak edota tren eta autobus zerbitzuen informazioa biltzen du.
* Herriko gaiak: Herriko politika gaiak jorratzen dira
* Kafetegiko elkarrizketa: Herri zein eskualdeko pertsonaia aipagarriei eginiko elkarrizketak
* Dossier: Herriko historiarekin edo egungo gai aipagarriak sakonki aztertzen dira.
* Egunerokoak: Azken bi hilabeteetako ekintza aipagarrienak batzen ditu.
* Inguruko berriak: Aldizkaria argitaratu aurreko bi hilabeteetan herrian izandako albisteak laburbiltzen ditu
* Dekarreras: Eskualdeko motorren inguruko gaurkotasuna aipatzen du.
* Ehiza eta arrantza: Ingurugiroarekiko errespetua mantenduz, ehiza eta arrantzaren hedapena eskaintzen du atal honek.
* Udala informatzen: Gernika-Lumoko udalak herritarrei informatzen dien atala.

## Kanpo estekak

* Datuak: Q12253104
# Aldabra

Aldabra, ezaguna ere Aldabran, Aldabrako atoloia edo Aldabra uhartea bezala, Seychelleetako atoloi bat da, Indiako ozeanoaren mendebaldean. Unescoren Gizateriaren ondare zerrendan inskribatua dago 1982tik, izan ere, atoloia erreserba naturala baita eta Ramsarko hitzarmenaren barruan baitago. Ezaugarri nabarmenen artea: munduko ataloi urgaineratu handiena da; dortoka berdeak Indiako ozeanoan duen habia gune nagusia da; Seychelleetako dortoka erraldoien populazioa handiena du; Phaethon rubricauda hegaztiaren koloniarik handiena dago, eta baita Fregata ariel eta Fregata minor hegaztien kolonia handiak ere. Atoloiaren isolamenduak eta gizakiaren presentzia eskasak aukera eman du bertako zenbait endemismo garatzeko, hala nola, Dryolimnas cuvieri hegaztia, Indiako ozeanoko hegan ezin duen azken txori mota.

## Geografia
### Kokapena

Aldabra Seychelleetako Hego-Mendebaldean dago, Mahé, herrialdeko uharte nagusitik, 1.066 km hego-mendebaldera$^,$$^,$, eta Madagaskartik 420 km ipar-mendebaldera.

## Erreferentziak

* ↑ (Ingelesez) Ministry of Environment - Aldabra. (Noiz kontsultatua: 2010/2/6).
* ↑ (Frantsesez) seychelles.travel - Aldabra Atoll. (Noiz kontsultatua: 2010/2/6).

## Kanpo estekak

* Datuak: Q272768
* Multimedia: Aldabra / Q272768
# Aldabe kalea (Gasteiz)

Gasteizko Aldabe kalea Koroatze auzoan dago.

## Kokapena

Aldabe plazatxoan hasten da eta Ziudadela plazan amaitzen da.

## Luzera

200 metro inguruko luzera du. Ezkerreko espaloian 21 zenbakiraino iristen da eta eskuinekoan 34raino.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera, aldabe hitzak aldaparen oinean esan nahi du. Aspalditik hala esan izan zaio Errementari kalean azken zatiaren inguruetan dagoen tokiari.

## Trafikoa

Errei bakarreko kalea da.

### TAO gunea

Gasteizko aparkalekuen ordenazioaren arabera kale hau 2B gunean dago eta aparkaleku guztietan "eremuko txartela duten egoiliar eta merkatariek denbora mugarik gabe aparkatu ahalko dute beraietan; beste ibilgailu batzuk ere aparkatu ahal izango du, tiketa eskuratuta".

## Kanpo estekak

* Datuak: Q56661085
* Multimedia: Calle de Aldabe, Vitoria-Gasteiz / Q56661085
# Aldabe (argipena)

Aldabe izenak hainbat adiera du:
Tokiak:
* Aldabe, Irungo udalerrian dagoen mendi bat.
* Aldabe, Gorbeiako mendilerroko gailur bat.
* Aldabe kalea, Gasteizen.
* Aldabe ibaia, Zerain ingurukoa (Gipuzkoa).
* Aldabe trikuharria, Larraunen (Nafarroa Garaia).
* Aldabeko iturria, Antzuolako Uzarraga auzoan (Gipuzkoa).
Euskarazko deitura ere bada Aldabe, adibidez persona hauena:
* Joakin Aldabe (1893-1971), euskal idazlea.
* Ricardo Aldabe (Iruñea, 1965), igerilari olinpikoa.
* Pascual Aldabe Rodríguez (1924-2013), musikagile nafarra.
* Itziar Aldabe, euskal hizkuntzalari konputazionala.
* Carlos Aldabe (1919-1998), futbolari argentinarra.
# Josu Bergara

Josu Bergara izan daiteke:
* Josu Bergara Etxebarria (1935-), politikaria;
* Josu Bergara López (1978-), politikaria;
* Josu Bergara Aretxabaleta (1979-), abeslaria.
# Josu Elorriaga

Jesús María "Josu" Elorriaga Zarandona (Bilbo, 1942ko ekainaren 8a) bizkaitar ekonomialari eta politikaria da.
Sarrikon ikasi ondoren, Iberduero hasi zen lanean. EAJren zerrendetan Espainiako Diputatuen Kongresuan egon zen.

## Kanpo estekak

* Datuak: Q20004818
# Josu Bergara Etxebarria

    Artikulu hau Bizkaiko Ahaldun Nagusiari buruzkoa da; beste esanahietarako, ikus «Josu Bergara».
Josu Bergara Etxebarria (Bilbo, 1935eko abenduaren 28a) bizkaitar ingeniari eta politikaria da, Eusko Alderdi Jeltzalekoa. Deustun jaioa. Urte bete zuela hasi zen Espainiako Gerra Zibila, eta gurasoekin Valentziara joan zen bizitzera, eta hamar urte eman zituen han. Bilbora ingeniaritza karrera amaitzera itzuli zen, eta ikasketa horiek 1963an amaitu ondoren, bere lanbidean murgilduta aritu zen. 1984an hasi zen politikagintza profesionalean. 1995az geroztik, Bizkaiko Ahaldun Nagusia da, aurreneko legegintzaldiaren ondorioz kargurako berriz hautatu baitzuten 1999ko hauteskundeen ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-7-1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5937193
# Josu Erkoreka

Josu Iñaki Erkoreka Gervasio (Bermeo, Bizkaia, 1960ko uztailaren 3a) Eusko Alderdi Jeltzaleko politikaria da, Espainiako Diputatuen Kongresuan ordezkaria 2000 eta 2012 urteen artean eta bertako eleduna 2004tik 2012ra.
2012an, Eusko Jaurlaritzako lehendakari Iñigo Urkulluk Justizia eta Herri Administrazio sailburu eta Jaurlaritzaren bozeramaile izendatu zuen. 2016an, berriz, bozeramaileaz gain Gobernantza Publikoa eta Autogobernuko sailburu izendatu zuten.

## Lehen urteak

Pilar eta Juan gurasoen etxean jaio zen, Bermeon. Aita taxi gidaria zen, eta amak denda bat zuen Juan de Nardiz kalean. Gaztetan dendan laguntzen ibiltzen zen, bi anaiekin batera.

## Heziketa

Deustuko Unibertsitatean Zuzenbidea ikasketak eginik, 1982an lizentzia lortu zuen, eta doktoretza 1990ean. Zuzenbide administratiboko irakaslea da ikastetxe hartan.

## Idazlanak

Iñaki Anasagastirekin batera Dos familias vascas: Areilza y Aznar liburua idatzi zuen, Manuel Aznar, José María Aznarren aitona izan zenaren bizitzaz.
Bere zuzendaritzapean 1996an Eleria aldizkaria sortu zuen Eusko Ikaskuntzak. Aldizkariko lehengo zuzendaria izan zen. Zuzenbidearen atal guztiak euskaraz lantzea zuen eginbide. Euskaraz egiten den Zuzenbidea sustatzea eta euskara juridikoaren normalizaziorako tresna baliagarria izatea ziren, hala unibertsitatearen alorrean nola praktikaren eremuan, argitalpenaren helburuak. 1996tik 2003ra bitartean 24 zenbaki eta 266 artikulu argitaratu zituen aldizkariak. Lau artikulu hauek idatzi zituen berak:
* Euskararen erabilera Administrazio Publikoaren barne harremanetan (2000).
* Administrazio eta Prozeduraren 30/1992, azaroaren 26ko Legearen Aldaketa eta euskararen ofizialkidetasuna. Harridurak, zalantzak, noraezak eta, batez ere, galderak (1999)
* Itsastarren lan-segurtasuna Euskal Herriko arrantza-komunitate tradizionaletan (1998)
* Euskara Euskal Administrazioetan; erabilera arautzeari aurpegi emateko bideak (1996)
Bestalde. urte batzuk lehenago, RVAP. Herri-Arduralaritzazko Euskal Aldizkarian beste bi artikulu hauek ere idatzi zituen
* Autonomi-elkarteen eskuduntza esklusibo desitxuratu bat; kirolarena (1993)
* Euskararen erabilpena arauzkotzeko (1992)

## Erreferentziak

* ↑ «Sailburuak» Berria 2016-11-25.
* ↑ EAJ-PNV. «Josu Iñaki Erkoreka - Eusko Legebiltzarrako hautagaia - EAJ - PNV» EAJ PNV (Noiz kontsultatua: 2020-06-29).
* ↑ «Eleria, Euskal Herriko Legelarien Aldizkaria - Eusko Ikaskuntza» www.eusko-ikaskuntza.eus (Noiz kontsultatua: 2020-05-26).
* ↑ «ELERIA aldizkaria. Bilaketa aurreratuaren emaitzak :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2020-05-26).
* ↑ Erkoreka Gervasio, Josu. «Bilaketaren emaitzak :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2020-05-26).

## Kanpo estekak

* Josu Erkorekaren bloga
* Datuak: Q3321681
* Multimedia: Josu Erkoreka / Q3321681
# Josu Bergara López

    Artikulu hau politikariari buruzkoa da; beste esanahietarako, ikus «Josu Bergara».
Josu Bergara López (Barakaldo, 1978ko abuztuaren 12a) bizkaitar politikari jeltzalea da.
Euzko Gaztedi Indarraren kidea, 2007an Sestaoko zinegotzi hautatu zuten. 2011z geroztik bertoko alkatea da.
# Josu Calvo

    Artikulu hau abeslariari buruzkoa da; bizkaitar fisikari eta astrofisikoa gaitzat duena beste hau da: «Josu Calvo Aurrekoetxea»
Josu Calvo Urretxuko abeslaria da.

## Biografia

Hi exekutibo taldean abeslaria da. 2017an bakarkako proiektu bati ekin dio, Hiri galduak izenarekin eta dagoeneko zortzi kanta dituen diska kaleratu du.

## Diskografia

* Kondria guztiak (2015, autoekoiztua)
* S.O.S. (2016, autoekoiztua)
* Paititi (2017, autoekoizpena)
* Ertzak (2019, autoekoizpena)

## Erreferentziak

* ↑ Hiri Galduak. (Noiz kontsultatua: 2017-08-23).
* Datuak: Q37804538
# Julia de León

Julia de León Cruz (Santa Cruz Tenerifekoa, 1977ko uztailaren 23a) Espainiako astronomo eta zientifikoa da, asteroideen konposizio mineralogikoan espezializatua. NASAren OSIRIS-REx misio espazialean irudiak prozesatzeaz arduratzen zen taldeko kide izan zen.

## Ibilbidea

Fisika ikasi zuen La Lagunako Unibertsitatean (1995-2000) eta Astrofisikan doktoratu zen unibertsitate berean 2009an. Doktore-tesia egiten ari zela, astronomo gisa lan egin zuen Kanarietako Astrofisika Institutuan (IAC), Europako Espazio Agentziaren (ESA) teleskopio batean, espazio-zaborra monitorizatzen (2001-2008).
De Leonek asteroideetan espezializatu du bere ikerketa, eta, bereziki, tripulaziorik gabeko misio espazial batek "bisitatzeko" hautagai posibleen analisi konposizionalean. Helburua objektu horien gainazaleko konposizioa eta zer mineral dauden aztertzea da, azaleran islatzen den argiaren analisitik abiatuta.

## Aintzatespenak

Schelte John Bus astronomoak, Siding Spring-eko Behatokiko ikertzaileak, 3 kilometroko diametroa duen asteroide bat aurkitu zuen 1981eko otsailaren 28an. Julia de León Cruzen omenez izendatu zuten. 8324 Juliadeleon asteroidea da.

## Erreferentziak

* ↑ (Gaztelaniaz) Santana, Ana. (2016-04-04). «Una astrónoma española trabaja con la NASA en busca de un primitivo asteroide» elconfidencial.com (Noiz kontsultatua: 2022-11-04).
* 1 2 (Gaztelaniaz) Millán, Javier. (2021-04-10CEST12:50:51+02:00). «Julia de León, investigadora del Instituto Astrofísico de Canarias: “El mayor riesgo de que un asteroide nos impacte es que no están todos controlados”» Diario digital con las noticias de Teruel (Noiz kontsultatua: 2022-11-04).
* ↑ (Ingelesez) «Publons.com» publons.com (Noiz kontsultatua: 2022-11-04).
* 1 2 (Gaztelaniaz) «JULIA DE LEÓN: “Conocemos muy bien la órbita de más del 90% de los asteroides que podrían provocar una catástrofe mundial si impactaran con la Tierra”» Instituto de Astrofísica de Canarias • IAC (Noiz kontsultatua: 2022-11-04).
* ↑ (Gaztelaniaz) EFE. (2016-04-04). «Un astrónoma española, en busca de un primitivo asteroide» La Nueva España (Noiz kontsultatua: 2022-11-04).
* ↑ «Small-Body Database Lookup» ssd.jpl.nasa.gov (Noiz kontsultatua: 2022-11-04).

## Kanpo estekak

* Julia de Leoni asteroideei eta espazio-esplorazioari buruzko elkarrizketa bideoa
* Julia de León Google Akademikoan
* Datuak: Q60055954